Diari Oficial de la Generalitat Valenciana


Sumari del DOGV 5535, del 15-06-2007 (2007/7733)

RESOLUCIÓ de 8 de juny de 2007, del Rectorat de la Universitat Miguel Hernández d'Elx per la qual s'aprova la delegació de funcions en els vicerectors, la secretària general, el gerent i altres òrgans d'esta universitat.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5535

Data del DOGV
:   15-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/7733


Data del document
:   08-06-2007

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * competència administrativa
    * universitat
    * delegació de poders

RESOLUCIÓ de 8 de juny de 2007, del Rectorat de la Universitat Miguel Hernández d'Elx per la qual s'aprova la delegació de funcions en els vicerectors, la secretària general, el gerent i altres òrgans d'esta universitat. [2007/7733]  
D'acord amb el que establix el vigent Estatut de la Universitat «Miguel Hernández» d'Elx aprovat per Decret del Consell de la Generalitat Valenciana 208/2004, de 8 d'octubre, (DOGV de 13/10/2004).  
A fi d'aconseguir una major eficàcia en la gestió dels òrgans universitaris, alhora que evitar una sobrecàrrega i acumulació de funcions en la persona del rector, sense minva de les garanties jurídiques dels particulars, i de conformitat amb el que preveu l'article 13 de la Llei de 30/1992, de Règim Jurídic de les Administracions Públiques i del Procediment Administratiu Comú, i a l'empara de les competències conferides per la legislació vigent; resolc la delegació de les atribucions del rector en les següents matèries i òrgans:  
Primer  
Es deleguen en el Vicerector de Personal, les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en esta matèria, en relació amb:  
La supervisió i gestió de la plantilla de personal en coordinació amb el Gerent; la dotació, minoració o modificació de places de personal docent i investigador; la convocatòria dels concursos per a professors contractats i la seua resolució, així com la resolució de recursos i reclamacions relacionats amb els mateixos, i el perfeccionament dels contractes; la planificació i supervisió de la formació i perfeccionament del personal docent i investigador; la relació amb els representants del personal docent i investigador; la concessió de permisos i llicències al personal docent i investigador; la gestió de la creació, modificació i supressió de departaments; el règim disciplinari del personal docent i investigador; la resolució sobre les situacions administratives, incompatibilitats i obligacions del personal docent i investigador; el reconeixement de triennis i complements docents; la concessió de la vènia docendi al professorat dels Centres adscrits; la gestió de la qualitat en l'àmbit del personal docent i investigador; la facultat d'autoritzar i disposar els gastos, i també d'ordenar pagaments dins de l'àmbit de les seues competències; la subscripció, en nom de la Universitat Miguel Hernández d'Elx de contractes, convenis, o pactes en matèries de la seua competència; i en general, les atribuïdes al rector en relació amb el personal docent contractat en règim laboral, previstes en la Llei Orgànica 6/2001, de 21 de desembre d'Universitats, la Llei Orgànica 4/2007, de 12 d'abril, d'Universitats, la legislació general, l'Estatut de la Universitat, i la resta de disposicions complementàries, concordants o de desenvolupament de les mateixes.  
Segon  
Es deleguen en el Vicerector d'Ordenació Acadèmica i Estudis, les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en esta matèria, en relació amb:  
La redacció, i gestió del Pla d'Ordenació Docent de la universitat; el seguiment, avaluació, control i coordinació general de la docència en els títols oficials i propis; la modificació, seguiment i coordinació general dels programes d'ensenyança i plans d'estudis dels títols propis i oficials; la gestió i resolució de les convalidacions; la gestió i supervisió de la docència en els Centres Adscrits; la programació general i adjudicació d'equipament i recursos docents; la gestió de la constitució, modificació i supressió de centres docents; la redacció, i gestió del calendari acadèmic; l'establiment i la supervisió de l'oferta del curs acadèmic, i, en particular, de l'oferta anual de places per als títols oficials i propis; la incentivació i gestió de la innovació docent; la resolució de tots aquells recursos que els alumnes interposen contra les decisions i les resolucions que la Universitat Miguel Hernández d'Elx dicte en matèria d'ordenació acadèmica i estudis; la coordinació, i supervisió de les activitats de formació de postgrau i formació contínua; nomenament de membres dels tribunals que han de jutjar les tesis doctorals de la UMH; la gestió de la qualitat en l'ensenyança; la facultat d'autoritzar i disposar els gastos, i també d'ordenar pagaments dins de l'àmbit de les seues competències; la subscripció, en nom de la Universitat Miguel Hernández d'Elx de contractes, convenis, o pactes en matèries de la seua competència.  
Tercer  
Es deleguen en el Vicerector d'Assumptes Econòmics, Ocupació i Relació amb l'Empresa, les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en esta matèria, en relació amb:  
L'organització de l'activitat econòmica i financera de la Universitat, establint els seus objectius i línies d'actuació, l'elaboració de models distributius en matèria econòmica i el seguiment dels aspectes econòmics dels diferents centres i departaments i instituts de la Universitat, així com la coordinació del gasto; la negociació i seguiment del pla de finançament plurianual de la universitat en coordinació amb la gerència; la constitució i el funcionament de les activitats empresarials de la universitat, la relació de la universitat amb les empreses, la integració dels estudiants en l'activitat professional, les pràctiques dels estudiants en institucions i empreses; els expedients de devolució de taxes per la prestació de servicis acadèmics universitaris dels estudiants; la qualitat en l'àmbit de l'ocupació i la relació amb l'empresa; la facultat d'autoritzar i disposar els gastos, i també d'ordenar pagaments dins de l'àmbit de les seues competències, i en particular:  
1) L'autorització, disposició, reconeixement d'obligacions i ordenar el pagament dels gastos del capítol I referents al personal de la Universitat Miguel Hernández d'Elx, a excepció de la nòmina i la Seguretat Social.  
2) Les facultats economicofinanceres d'autorització, disposició, reconeixement d'obligacions i ordenació del pagament de gastos d'import inferior a 300.000 euros. (I.V.A. inclòs).  
3) La firma de transferències bancàries i xecs per al pagament dels gastos a què fa referència els apartats anteriors.  
4) Autoritzar les peticions d'actualització i fraccionament del pagament de deutes.  
5) Totes les actuacions inherents a la contractació administrativa que la legislació en matèria de contractes administratius atribuïxen al rector com a Òrgan de Contractació, sense perjuí de les limitacions que esta o els reglaments de la Universitat establisquen, d'aquells contractes d'obres, subministraments, de consultoria i assistència i de servicis de quantia inferior a 300.000 euros, (I.V.A. inclòs), de pressupost de contractació.  
La subscripció, en nom de la Universitat Miguel Hernández d'Elx de contractes, convenis, o pactes en matèries de la seua competència.  
Quart  
Es deleguen en el Vicerector de Recursos Materials i Equipament les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en esta matèria, en relació amb:  
El seguiment i el control del pla d'inversions de la universitat en coordinació amb el Gerent; la previsió i programació general de recursos materials i d'equipament bàsic; la supervisió, coordinació i gestió de l'ús d'espais i la seua racionalització; la gestió del manteniment; la Prevenció de Riscos Laborals; les obres de reforma, adaptació i rehabilitació dels distints edificis; la gestió de la qualitat en les matèries de la seua competència; la facultat d'autoritzar i disposar els gastos, i també d'ordenar pagaments dins de l'àmbit de les seues competències; la subscripció, en nom de la Universitat Miguel Hernández d'Elx de contractes, convenis, o pactes en matèries de la seua competència.  
Quint  
Es deleguen en la Vicerectora de Projecció i Desenvolupament Institucional les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en esta matèria, en relació amb:  
La projecció social i institucional de la Universitat; la gestió de la imatge corporativa de la Universitat; la gestió de la política d'informació i comunicació; la gestió de la comunicació interna i externa i la relació amb els mitjans; la supervisió i coordinació de les accions de representació institucional de la Universitat; la col·laboració amb entitats benèfiques i socials; la incentivació, desenvolupament, gestió i seguiment de programes de Responsabilitat Social de la Universitat; la gestió dels servicis a la comunitat universitària, en coordinació amb el Gerent; la gestió de la qualitat en les matèries de la seua competència; la facultat d'autoritzar i disposar els gastos, i també d'ordenar pagaments dins de l'àmbit de les seues competències; la subscripció, en nom de la Universitat Miguel Hernández d'Elx de contractes, convenis, o pactes en matèries de la seua competència.  
Sext  
Es deleguen en la Vicerectora de Relacions Internacionals i Institucionals les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en esta matèria, en relació amb:  
Les relacions, col·laboració i convenis amb altres universitats i Institucions; els programes internacionals d'intercanvi; la gestió de les beques Internacions, excepte les d'investigació; la gestió de les ajudes internacions, excepte les d'investigació; la presència de la Universitat en fòrums internacionals; la planificació i execució de programes internacionals, per si o en coordinació amb altres òrgans de la Universitat; la coordinació de la Cooperació al Desenvolupament; la gestió del programa de cooperació universitària de l'Agència Espanyola de Cooperació Internacional; els programes d'intercanvi d'estudiants, nacionals i internacionals; la gestió de la qualitat en les matèries de la seua competència; la facultat d'autoritzar i disposar els gastos, i també d'ordenar pagaments dins de l'àmbit de les seues competències; la subscripció, en nom de la Universitat Miguel Hernández d'Elx de contractes, convenis, o pactes en matèries de la seua competència.  
Sèptim  
Es deleguen en el Vicerector d'Investigació, i Desenvolupament Tecnològic les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en esta matèria, en relació amb:  
La gestió de la política científica i tecnològica de la Universitat; les relacions amb els departaments, grups d'investigació, i instituts en matèria d'investigació; la proposta, la formalització i la contractació de projectes d'investigació; la gestió de les beques i ajudes d'investigació; l'autorització i sol·licitud de la inscripció o registre de patents i prototips derivats de la investigació; l'autorització de pagaments al professorat i personal investigador per activitat investigadora en matèria de contractes d'investigació; la supervisió i coordinació de les biblioteques universitàries i centres de documentació; la subscripció, en nom de la Universitat Miguel Hernández d'Elx de contractes, convenis, o pactes per a la realització de treballs de caràcter científic, tècnic o artístic, previstos en l'article 83 de la Llei Orgànica d'Universitats, i la concessió de compatibilitat al personal de la universitat que participe en tals treballs; la gestió de la constitució, adscripció, modificació i supressió d'instituts d'investigació i de grups d'investigació; la gestió de la qualitat de la investigació; la facultat d'autoritzar i disposar els gastos, i també d'ordenar pagaments dins de l'àmbit de les seues competències.  
Octau  
Es deleguen en la Vicerectora de Coordinació i Programació les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en esta matèria, en relació amb:  
La programació i seguiment dels assumptes del Consell de Direcció i de les seues reunions; la coordinació de les activitats del Consell de Direcció amb la Secretaria General i el Gabinet del Rector; la coordinació entre el Consell de direcció, i el Consell de Govern; la coordinació de les actuacions conjuntes dels distints vice-rectorats; l'elaboració, implantació, gestió i seguiment del Pla Estratègic per a la Universitat Miguel Hernández d'Elx; la coordinació de la gestió, formalització i arxiu dels convenis amb altres universitats, institucions o organismes públics o privats, excepte els que corresponen a les pràctiques educatives, i a l'àmbit de la relació amb l'empresa, i a la investigació i transferència tecnològica; la facultat d'autoritzar i disposar els gastos, i també d'ordenar pagaments dins de l'àmbit de les seues competències.  
Nové  
Es deleguen en el Vicerector d'Estudiants i Extensió Universitària les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en esta matèria, en relació amb:  
La preinscripció, admissió, accés i matriculació dels estudiants; el règim d'estudis i de permanència dels estudiants en la Universitat; el règim disciplinari dels estudiants; el nomenament de membres de tribunals de proves d'accés a la universitat; La gestió i resolució de les adaptacions, el nomenament d'especialistes per matèries per a la confecció de proves d'accés a la universitat; la presidència, convocatòria i resolució de bosses de viatge a estudiants, a excepció de les referides a investigació; la coordinació dels cursos d'extensió universitària; la direcció i coordinació de les diverses Aules de Cultura i d'exposicions de la universitat; la coordinació del Seminari d'Estudis de Gènere; la coordinació de les activitats de promoció lingüística; la relació amb el professorat d'ensenyances secundàries; la direcció i coordinació d'activitats culturals i esportives de la Universitat; les relacions amb els representants estudiantils; la regulació i coordinació dels processos d'elecció de representants estudiantils en els òrgans universitaris; la gestió de les beques i ajudes a l'estudi, excepte les de mobilitat nacional i internacional; l'assistència orientació i informació a l'estudiant; la relació amb els Antics alumnes; l'allotjament universitari; la resolució de tots aquells recursos que els alumnes interposen contra les decisions i les resolucions que la Universitat Miguel Hernández d'Elx dicte en matèria de règim d'estudiants; les facultats de convocatòria i resolució d'ajudes tècniques a estudiants amb discapacitat i la presidència de les Comissions que atorguen les ajudes mencionades; la gestió de la concessió de premis extraordinaris en tots els títols de la universitat, que estiguen establits; la gestió de la qualitat en totes les activitats o matèries de la seua competència; la facultat d'autoritzar i disposar els gastos, i també d'ordenar pagaments dins de l'àmbit de les seues competències; la subscripció, en nom de la Universitat Miguel Hernández d'Elx de contractes, convenis, o pactes en matèries de la seua competència.  
Desé  
Es deleguen en la secretària general les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en esta matèria, en relació amb:  
La recopilació, gestió i arxiu de les dades i la seua seguretat; el desenvolupament estatutari i normatiu de la Universitat; la firma, als efectes de l'expedició dels certificats supletoris de títols acadèmics oficials, dels Centres adscrits a la Universitat Miguel Hernández d'Elx, i els de Doctorat; la facultat d'autoritzar i disposar els gastos, i també d'ordenar pagaments dins de l'àmbit de les seues competències.  
Onzé  
Es deleguen en el Gerent les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en esta matèria, en relació amb:  
La gestió dels servicis administratius i econòmics de la Universitat; l'administració i gestió del patrimoni i el pressupost de la Universitat; la redacció del pressupost, la seua execució, liquidació, i els comptes anuals de la Universitat; la negociació i seguiment del pla de finançament plurianual de la universitat en coordinació amb el Vicerector d'Assumptes Econòmics, Ocupació i Relació amb l'Empresa; l'elaboració i actualització de l'inventari; la redacció de l'avantprojecte del pressupost i la proposta de tancament de l'exercici econòmic; l'elaboració de la memòria i del compte general anual; l'elaboració de la proposta de programació plurianual; la direcció del personal d'administració i servicis; el règim disciplinari del personal d'administració i servicis; la proposta anual de la plantilla pressupostària del personal d'administració i servicis; la resolució de les situacions administratives dels funcionaris i del personal laboral, d'administració i servicis; el règim de provisió dels llocs de treball i el règim de trasllats del personal d'administració i servicis; la gestió de la qualitat dels servicis administratius i econòmics; la facultat d'autoritzar i disposar els gastos, i també d'ordenar pagaments dins de l'àmbit de les seues competències.  
Dotzé  
Es delega en els directors de Departament l'autorització de comissions de servici i la concessió de permisos i llicències del personal docent i investigador, d'una duració de fins a 15 dies, i la verificació de la seua realització, a excepció de les pròpies que seran autoritzades pel Vicerector de Personal.  
Tretzé  
Així mateix, es delega en tots els Vicerectors, en la secretària general i en el Gerent i en Degans i directors d'Escola, l'autorització, dins del seu àmbit competencial, de les comissions de servicis, d'una duració de fins a 15 dies, i també la verificació de la seua realització.  
De conformitat amb el que disposa l'article 13 de la Llei de Règim Jurídic de les Administracions Públiques i del Procediment Administratiu Comú, sempre que l'òrgan delegat faça ús de la delegació continguda en la present resolució es farà constar esta circumstància expressament en l'acte administratiu que es dicte.  
En cap cas podran delegar-se les atribucions que es posseïsquen al seu torn per delegació continguda en esta resolució.  
La present delegació d'atribucions no impedirà la possibilitat del Rector d'advocar per a si el coneixement i la resolució de les mateixes.  
Les resolucions que es dicten en virtut d'estes delegacions esgotaran la via administrativa i deixaran expedita la via judicial.  
De conformitat amb allò que s'ha assenyalat en l'article 13 de la Llei de Règim Jurídic de les Administracions Públiques i del Procediment Administratiu Comú la present resolució es publicarà en el Diari Oficial de la Comunitat Valenciana.   
La present Resolució deroga qualsevol altra delegació que de les competències atribuïdes s'haguera efectuat amb anterioritat, bé en estos mateixos òrgans o en altres distints.  
Elx, 8 de juny de 2007.- El rector: Jesús Rodríguez Marín.